Anestesisjúkrarøktarfrøðingar til Anestesideildina á Bráðdeplinum Skriva út Vel størv... Øll Størv (122) Byggivirksemi (0) Fiskavøruídnaður (3) Fiskiskapur (0) Flutningur (0) Flutningur sjóvegis (1) Fyrisiting og tænastur (15) Gistihús og matstovur (10) Handil og umvæling (13) Heilsu- og almannaverk (54) Kunningartøkni (5) Lærupláss (7) Skipasmiður og smiður (1) Undirvísing (4) Vinnuligar tænastur (9) Landssjúkrahúsið Lagt út: 04.07. 21 Umsóknarfreist: 20.08. 21 Anestesisjúkrarøktarfrøðingar til Anestesideildina á Bráðdeplinum Bráðdepilin á Landssjúkrahúsinum søkir anestesisjúkrarøktarfrøðingar til Anestesideildina. Talan er um tvey føst størv fulla tíð frá 1. oktobur 2021 ella eftir nærri avtalu. Møguleiki er fyri niðursettari tíð. Talan er um dagvakt, tilkallivakt og døgnvakt. Bráðdepilin veitir tænastur tvørtur um klinisku deplarnar og umfatar økini: anestesideild, viðrakning, intensiv, bráðmóttøku/skaðastovu, kommunulæknavakt og sjúkraflutningstænastu. Á Anestesideildini arbeiða 11 anestesisjúkrarøktarfrøðingar. Arbeiðið á anestesideildini fevnir í høvuðheitum um at doyva sjúklingar til skurðviðgerðir innan fleiri sergreinar, t. d.: ortopædi, gynækologi/obstetrik, almen kirurgi, urologi, oyra, næsa og háls, eygna- og tannlæknaviðgerð. Á deildini verða gjørdar umleið 2500 anestesiir árliga. Aðrar anestesiveitingar uttanfyri dagliga arbeiðsøkið á anestesideildini eru at leggja venflons á ymisku deildunum, at vera partur av trauma- og hjartastopptoymi og at veita anestesi í samband við til ECT. Eftir at hava ognað sær neyðugar royndir innan serøkið, gerst bráðfeingis sjúklingaflutningur uttanlands somuleiðis partur av arbeiðsuppgávunum hjá anestesisjúkrarøktarfrøðinginum. Eisini fevnir starvið um undirvísing av starvsfólki og lesandi. Førleikar Prógv og góðkenning sum anestesisjúkrarøktarfrøðingur Telduførleika á brúkarastøði Vit vænta, at tú Hevur evni til skjótt at skapa tær yvirlit og arbeiða sjálvstøðugt Er fakliga áhugaður, er fleksibul og virkisfúsur Trívist við avbjóðingum og at hava nógv um at vera Hevur góð samstarvsevni og megnar at arbeiða tvørfakligt Er sinnaður at skapa góðan trivnað og felags mentan á deildini Hevur áhuga í at undirvísa og miðla vitan til starvsfelagar, sjúklingar og aðrar samstarvspartar Vit bjóða Góða innleiðslu Ein spennandi arbeiðsdag við møguleikum fyri fakligum avbjóðingum og egnari menning Dugnaligar starvsfelagar, sum eru opnir fyri nýggjum hugskotum og royndum Visión, missión og virðir Sjúkrahúsverkið hevur seinasta árið saman við einum breiðum skara av starvsfólki frá teim trimum sjúkrahúsunum arbeitt við at gera eitt felags virðisgrundarlag, og at endurskoða visión, missión og strategimál fyri alt sjúkrahúsverkið. Hesi kunnu síggjast áwww. ls. fo. Á Anestesideildini er arbeiðið at implementera nýggja virðisgrundarlagið farið í gongd, og er tíðin tí tann rætta hjá einum nýggjum eldhugaðum starvsfólki at vera við til at seta síni fingramerki á hetta týdningarmikla arbeiði. Lønar–og setanartreytirsambært sáttmála millum Felagið Føroyskir Sjúkrarøktarfrøðingar og Fíggjarmálaráðið. Nærri upplýsingar um starvið fáast við at venda sær til Hergerð Heldarskarð, deildarleiðara, tlf. 304500, lokal 5757, hergerd @ ls. fo. Umsóknarfreistin til starvið er fríggjadagin 20. aug 2021.